**KÖZBESZERZÉSI DOKUMENTUMOK**

**Jánoshalma Városi Önkormányzat**

**6440 Jánoshalma, Béke tér 1.**

**„Villamos energia beszerzése a 2026-os energia évre”  
tárgyú közbeszerzés megvalósítása**

a „*Villamos energia központosított beszerzése 2026/27*” tárgyú keretmegállapodás második részének versenyújranyitással történő lefolytatásával,   
a Kbt. 105. § (2) bekezdés c) pontja szerint

**2025.**

közbeszerzési szakértő:

Neve: Balogh Márton Sándor

Lajstromszám: 00613

Levelezési cím: 9400 Sopron, Jázmin utca 10.

E-mail: balogh.marton.sandor@gmail.com

Tartalomjegyzék

[**I.** **TÁJÉKOZTATÓ, ÚTMUTATÓ** 2](#_Toc112670505)

[**II.** **NYILATKOZATMINTÁK** 6](#_Toc112670506)

[**III.** **SZERZŐDÉSTERVEZET** 22](#_Toc112670507)

[**IV.** **KERETMEGÁLLAPODÁS TELJESÜLÉSI IGAZOLÁS** 23](#_Toc112670508)

[**V.** **MŰSZAKI LEÍRÁS** 24](#_Toc112670509)

1. **TÁJÉKOZTATÓ, ÚTMUTATÓ**
2. Az eljárás célja

**Jánoshalma Városi Önkormányzat** (6440 Jánoshalma, Béke tér 1.), mint Ajánlatkérő a KEF által *„Villamos energia központosított beszerzése 2026/27”* tárgyban lefolytatott központosított közbeszerzési eljárás eredményeképpen kötött *KM01VE2627* azonosítószámúkeretmegállapodás alapján a **„Villamos energia beszerzése a 2026-os energia évre”** tárgyúközbeszerzést kívánja megvalósítani versenyújranyitással, a Kbt. 105. § (2) bekezdés c) pontja szerint.

Jelen eljárás keretében ajánlatot tehet valamennyi a KM-ben részes Kereskedő, mint Ajánlattevő, az abban foglalt feltételekkel. Az Ajánlattételi felhívást (továbbiakban: AF) és a jelen közbeszerzési dokumentumokat (továbbiakban: KD) Ajánlatkérő a fent hivatkozott KM-ben részes valamennyi Kereskedő (közbeszerzési vevőszolgálata) részére térítésmentesen bocsátja rendelkezésre.

1. Az eljárás menetének rövid ismertetése:

A keretmegállapodásos eljárás első részében nyertes Kereskedők (Ajánlattevők) értesítést kaptak a Központosított Közbeszerzési Portáltól (<https://www.kozbeszerzes.gov.hu/>, továbbiakban: KK Portál), hogy új pályázható verseny újranyitás (továbbiakban: VU) érhető el számukra. Az értesítő e-mailben található linkre kattintva, vagy a „Vezérlőpult” menü, „Áttekintés” füle alatt a „Pályázás alatt álló verseny újranyitások” sorra kattintva és a megjelenő listából a megfelelő elemet kiválasztva (ceruza ikon) juthatnak el az adott VU adatlapjára.

Az AF, a KD, valamint minden további fájl, melyet Ajánlatkérő a VU dokumentációjának részévé tesz a VU adatlap Dokumentumok füle alatt érhető el.

Ajánlattevők az ajánlattételi felhívással és a közbeszerzési dokumentumokkal kapcsolatosan kiegészítő tájékoztatást kérhetnek az AF 15. és a KD 3.2 pontjában meghatározottak szerint.

Ajánlatkérő az ajánlatok elbírálását a Kbt. XIII. Fejezete alapján végzi el, és szükség szerint alkalmazza a Kbt. 71. §-t (hiánypótlás, felvilágosítás kérés, számítási hiba javítása) a keretmegállapodásos eljárás második részében is.

Az érvényes ajánlatokat az Ajánlatkérő az AF-ban meghatározott, a Kbt. 76. § (2) bekezdés a) pontja szerinti legalacsonyabb ár értékelési szempont alapján értékeli.

**Tekintettel arra, hogy Ajánlatkérő a Fix áras beszerzési módszertant alkalmazza, Ajánlattevő verseny újranyitás keretében megajánlandó tényleges ajánlati eleme az adott évre vonatkozó villamos energia Éves Fix Egységára (VE26).**

**Az értékelés az ajánlati elem(ek) és az igényelt mennyiség(ek) szerint a megajánlott villamos energia összesen ára alapján történik, mely az évenkénti mennyiségek és az Éves Fix Egységárak szorzatainak összege.**

Ajánlatkérő a beszerzés során vizsgálja a Kbt. 105. § (4) szerinti előírást, miszerint „Az ajánlattevő csak a keretmegállapodásban foglaltakkal azonos vagy annál az ajánlatkérő számára kedvezőbb ajánlatot tehet.”, így a verseny újranyitás keretében megajánlott villamos energia egységár (VE26), csak azonos vagy kedvezőbb lehet, mint a nyertes ajánlattevő (Kereskedő) verseny újranyitás napján érvényes, adott évre vonatkozó, keretmegállapodásos (maximum) ára (VE26max).

A verseny újranyitás nyertese az az ajánlattevő, aki az AF-ban és a KD-ban meghatározott feltételek alapján, a legalacsonyabb ár értékelési szempont szerint a legkedvezőbb érvényes ajánlatot nyújtotta be.

A benyújtott ajánlatok bírálatát és értékelését követően a bírálóbizottság javaslatot tesz a döntéshozónak az eljárás eredményére vonatkozóan, aki dönt az eljárás eredményéről.

Az ajánlatok elbírálásának befejezését követően a Kbt. 79. §-ban foglaltaknak megfelelően írásbeli összegezés készül, mely tájékoztatást nyújt az ajánlatok elbírálásáról és a nyertes ajánlat kiválasztásának indokairól. Az írásbeli összegezés minden ajánlattevő számára egyidejűleg elektronikus úton a KK Portálon elérhetővé válik.

Az egyedi szerződés megkötésére a mellékelt szerződéstervezet alapján kerül sor a nyertes ajánlattevővel.

Az AF és a KD, valamint a nyertes ajánlattevő által benyújtott ajánlat a megkötendő szerződés elválaszthatatlan részét képezik.

1. Útmutató az ajánlattételhez (a KK Portálon elektronikusan lebonyolított verseny újranyitás leírása)
   1. A verseny újranyitás dokumentumainak helye:

Jelen beszerzési eljárással kapcsolatos minden dokumentum és minden eljárási cselekmény a KK Portálon az adott VU adatlapján érhető el, illetve ott kezdeményezhető.

Verseny újranyitás azonosító: **VU-……**

Intézmény neve: **Jánoshalma Városi Önkormányzat**

Verseny újranyitás tárgya: **Villamos energia beszerzése a 2026-os energia évre**

Azon Ajánlattevők, akik jogosultak jelen beszerzésben ajánlatot tenni, jelen VU adatlapját a KK Portál „Megrendelések/Verseny Újranyitások – Verseny Újranyitások” menü/almenü kiválasztását követően megjelenő listából, a VU azonosítóra szűrve találhatják meg. A VU adatlapja a „Ceruza” ikonra kattintva nyitható meg.

A beszerzési eljárás induló dokumentumai (AF, KD, stb.) valamint az eljárás folyamán keletkezett dokumentumok (pl. kiegészítő tájékoztatás nyújtás, összegezés, stb.) mind a „Dokumentumok” fül alatt érhetők el Ajánlattevők számára.

* 1. Kiegészítő tájékoztatás:

Ajánlattevő a Kbt. 56. § (1) bekezdése alapján a megfelelő ajánlattétel érdekében írásban kiegészítő tájékoztatást kérhet az ajánlatkérőtől. A kiegészítő tájékoztatás kérés kizárólag a KK Portálon, a VU adatlapon, az Aktuális Cselekmények nevű fül alól az „Új eljárási cselekmény” gombra kattintás után, a megfelelő „Dokumentum típus” használatával nyújtható be.

A Kiegészítő tájékoztatás kérést a 3.6.-3.7. pont alapján kell elkészíteni és a KK Portálra az előzőekben ismertetett módon kell feltölteni. A Kiegészítő tájékoztatás kérést csak a feltöltő Ajánlattevő és Ajánlatkérő látja.

A kiegészítő tájékoztatás kérésre adott választ Ajánlatkérő valamennyi Ajánlattevő számára egységes feltételek mellett hozzáférhetővé teszi a KK Portálon a VU adatlapján.

* 1. Előzetes vitarendezés:

Előzetes vitarendezés kizárólag a KK Portálon, a verseny újranyitás adatlapon, az Aktuális Cselekmények nevű fül alól az „Új eljárási cselekmény” gombra kattintás után, a megfelelő „Dokumentum típus” használatával nyújtható be.

Az Előzetes vitarendezést a 3.6.-3.7. pont alapján kell elkészíteni és a KK Portálra az előzőekben ismertetett módon kell feltölteni. Az előzetes vitarendezési kérelmet csak a feltöltő Ajánlattevő és Ajánlatkérő látja.

Az előzetes vitarendezésre adott választ Ajánlatkérő valamennyi Ajánlattevő számára egységes feltételek mellett hozzáférhetővé teszi a KK Portálon a VU adatlapján.

* 1. Az ajánlat benyújtása:

Ajánlat kizárólag elektronikus úton, a KK Portálon, a VU adatlapján keresztül nyújtható be a Felolvasó lap elektronikus űrlap portál felületen történő kitöltésével és egy darab ajánlati fájl (ZIP) feltöltésével.

Az Ajánlat a bontási határidő lejártáig csak a feltöltő Ajánlattevő számára látható. Az Ajánlat a bontási határidőig visszavonható (törölhető), illetve módosítható (másik fájl tölthető fel), viszont az Ajánlatot a feltöltő Ajánlattevő sem tudja letölteni, mivel azt a KK Portál a benyújtás pillanatában titkosítja.

Az Ajánlat benyújtása két fázisból áll:

* első körben ki kell tölteni és a „Felolvasólap beküldése” gombbal be kell küldeni az elektronikus űrlapként előkészített Felolvasó lapot,
* az Ajánlat feltöltésére vonatkozó lehetőség (Ajánlat feltöltése gomb) csak a **Felolvasó lap beküldése után jelenik meg**! Az Ajánlat összes dokumentumát egy tömörített (ZIP) fájlba csomagolva (pl. „AJ\_cegnev.zip”), egy fájlként kell feltölteni.

A feltöltendő ajánlat fájlnál a „cegnev” részt az Ajánlattevő rövid cégnevére kérjük változtatni.

* 1. Az ajánlat bontása:

Az ajánlatok az AF-ban meghatározottak szerint kerülnek bontásra.

Ajánlatkérő kizárólag azokat az ajánlatokat tekinti az előírt határidőre beérkezettnek, amelyek az AF-ban megjelölt helyre (KK Portál) és az abban megadott időpontig beérkeznek. Minden fájl feltöltésének és titkosításának (amit a KK Portál automatikusan végez) be kell fejeződni az ajánlattételi határidő lejártáig.

A határidőn túl beérkező ajánlatok érvénytelenek a Kbt. 73. § (1) bekezdés a) pontja értelmében!

Az ajánlatok felbontása az ajánlattételi határidő lejártát követően automatikusan elkezdődik. A KK Portál a beérkezett ajánlatokat kititkosítja, mely folyamat akár több percet is igénybe vehet.

A verseny újranyitás adatlapján a Felolvasó lap adatok láthatóvá válnak minden Ajánlatot benyújtó Ajánlattevő, valamint Ajánlatkérő számára.

Az ajánlatok bontásáról jegyzőkönyv készül, amely a bontástól számított öt napon belül a KK Portálon minden Ajánlattevő részére elérhető módon közzétételre kerül.

* 1. Elektronikus dokumentumok készítése:

A Kbt. 41. § (1) alapján az Ajánlatkérő és Ajánlattevők között a közbeszerzési eljárással kapcsolatos minden nyilatkozattétel írásban történik a Kbt. 41. § (2) bekezdés c) pontja szerint elektronikus úton.

Ajánlatkérő a Kbt. 41/B. § (2) bekezdése alapján a benyújtandó nyilatkozatok, szöveges dokumentumok tekintetében nem szerkeszthető formátumban benyújtott egyszerű vagy elektronikusan aláírt „PDF” fájlt, elektronikusan aláírt e-Szigno „es3” fájlt kezel illetve fogad el. Szerkeszthető fájl kizárólag az „ajanlati\_artablazat\_VE2627.xlsx” fájl tekintetében nyújtandó be. A benyújtandó különböző nyilatkozatokat és dokumentumokat egy „ZIP” fájlba kérjük becsomagolni és ajánlatként benyújtani.

A PDF fájlok készítése esetén legyenek tekintettel a fájl méretére, olyan beállításokkal szkenneljék be a dokumentumokat, ami az olvashatóságot biztosítja, de nem generál túl nagy fájlméretet (pl. 150-200 dpi felbontás és szürke árnyalatos szín beállítás).

* 1. Elektronikus aláírás:

Ajánlatkérő elektronikus aláírás esetén **legalább fokozott biztonságú elektronikus aláírással aláírt** PDF és e-Signó es3 típusú elektronikus dokumentumokat kezel.

Az elektronikus aláírás tekintetében kérjük, hogy hivatalos céges, természetes személyre vonatkozó, **legalább fokozott biztonságú** elektronikus aláírást használjanak, az e-személyi e-aláírás funkciójával, szervezeti vagy szerver tanúsítvánnyal aláírt dokumentumok nem megfelelőek.

Figyelem! Amennyiben az Ajánlatot **meghatalmazott** írja alá elektronikus aláírással, úgy a meghatalmazott(ak) elektronikus aláírásának is meg kell felelnie a fent leírt feltételeknek.

1. Az ajánlat részeként benyújtandó igazolások, nyilatkozatok jegyzéke:

|  |  |
| --- | --- |
| **Irat megnevezése** | **Iratminta** |
| Felolvasólap a Kbt. 66. § (5) bekezdése szerint | KK Portál elektronikus űrlap |
| A tényleges szakmai ajánlatot tartalmazó ajánlati excel fájl | ajanlati\_artablazat\_VE2627.xlsx |
| Összesített ajánlattevői nyilatkozat | 1. sz. iratminta |
| * ajánlattevői nyilatkozat | 1. sz. iratminta |
| * nyilatkozat a kizáró okokról és az átláthatóságról | 1. sz. iratminta |
| * nyilatkozat az ukrajnai helyzetet destabilizáló orosz intézkedések miatt hozott korlátozó intézkedésekről | 1. sz. iratminta |
| * nyilatkozat az el nem bírált cégadatokkal kapcsolatos változásbejegyzésről | 1. sz. iratminta |
| * nyilatkozat az üzleti titoknak minősülő iratokról és adott esetben ennek indoklása | 1. sz. iratminta |
| * nyilatkozat adott esetben a felelős fordításról | 1. sz. iratminta |
| * nyilatkozat alvállalkozókról | 1. sz. iratminta |
| Aláírási címpéldány(ok), aláírás minták | - |
| Meghatalmazások (adott esetben) | 2. sz. iratminta |
| Változásbejegyzési kérelem és a hozzá kapcsolódó dokumentumok (adott esetben) | - |
| Üzleti titok a Kbt. 44. § (1) bek. szerinti elkülönített módon elhelyezve (adott esetben) | - |
| Az idegen nyelven benyújtott dokumentumok ajánlattevő általi felelős fordításai | - |

Az iratminták rendelkezésre bocsátása nem mentesíti az ajánlattevőt azon felelőssége alól, hogy ajánlatát a felhívásban, a közbeszerzési dokumentumokban és a jogszabályokban meghatározott tartalmi és formai követelmények szerint készítse el.

Az ajánlattevőnek a kért információkra vonatkozóan a nyilatkozatait cégszerűen aláírva az ajánlat részeként kell benyújtania. Az AF-ban és a KD-ban foglaltaknak nem megfelelő vagy azoktól, illetve a Kbt. előírásaitól eltérő tartalmú ajánlat benyújtása az ajánlat érvénytelenségét, az ajánlattevő kizárását vonhatja maga után.

1. Segítség az ajánlat összeállításához

Az ajánlattevőnek az AF-ban és a KD-ban meghatározott formai és tartalmi követelményeknek megfelelően kell ajánlatát elkészítenie és benyújtania.

* 1. A Felolvasó lap

A Felolvasó lapot a KK Portál által biztosított elektronikus űrlap kitöltésével kell benyújtani.

1. Az Ajánlattevőre vonatkozó adatokat értelemszerűen kell megadni. Az ajánlattevők köre nem változhat a keretmegállapodásos eljárás első részéhez képest (azaz, csak a KM részesei adhatnak ajánlatot)!
2. Az Ajánlattevő verseny újranyitás keretében értékelés alá eső ajánlati elemét (fix áras módszertan esetén a Villamos energia össz költségét (értékelési összesen árat) kell még feltűntetni, összhangban az „ajánlati\_ártáblázat\_VE2627.xlsx” excel fájl „Ajánlati ártáblázat” munkafüzet lapján található adatokkal.
   1. A Tételes árajánlat/szakmai ajánlat (ajanlati\_artablazat\_VE2627.xlsx):
3. Ajánlatkérő verseny újranyitásban részt vevő Szerződőinek, Számlafizetőinek és felhasználási helyeinek adatait és a megkötendő egyedi szerződés főbb paramétereit az Ajánlatkérő által kitöltött „ajanlati\_artablazat\_VE2627.xlsx” fájl, „Szerződők adatai”, „Számlafizetők adatai” és „Műszaki adattábla” munkafüzet lapjai tartalmazzák. Ajánlattevő felelőssége, hogy a megadott adatokat megismerje, értelmezze és ajánlatát ezen adatok alapján tegye meg.
4. Ajánlattevő Ajánlatát az előzőek figyelembevételével az „Ajánlati ártáblázat” munkafüzet lap kitöltésével teheti meg. Az ajánlatadás szempontjából kritikus kitöltendő mezők zöld háttérszínnel vannak jelölve. A beszerzési módszertan függvényében a kitöltendő cellák változnak, Ajánlattevőnek csak azokat a cellákat kell kitölteni, amelyek zöld háttérszínnel jelennek meg.
5. Fix áras módszertan esetén tájékoztató jelleggel az ajánlattételi határidő napján érvényes keretmegállapodásos (maximum) árak megadhatók a szürke hátterű cellákban.
6. Az „ajanlati\_artablazat\_VE2627.xlsx” fájlban semmilyen szerkezeti vagy képlet módosítás nem végezhető, azt csak kitölteni lehet. A fájl nem módosítható cellái zárolásra kerültek. Amennyiben bármilyen ellentmondást vagy nem megfelelő működést tapasztalnak, akkor azt kiegészítő tájékoztatás keretében van lehetőség az Ajánlatkérő tudomására hozni és Ajánlatkérő dönt a szükséges lépésekről (pl. módosítás, javítás, stb.).
7. A tételes ajánlatot tartalmazó „ajanlati\_artablazat\_VE2627.xlsx” fájlt Excel xlsx formátumban kell az ajánlati zip (pl.: AJ\_cegnev.zip) fájlba csomagolni és e zip fájl részeként a KK Portál megfelelő funkciójával feltölteni. A „cegnev” rész az ajánlattevő rövid cégnevére cserélendő
8. A választott beszerzési módszertannak (fix/indexált) megfelelő értékelési elemet (összesen ár/árrés) a Felolvasó lapon is fel kell tűntetni. Tekintettel arra, hogy a Felolvasó lap beküldése és az Ajánlati fájl feltöltése két külön mozzanat, különös figyelemmel legyenek arra, hogy a Felolvasó lapon és a „ajanlati\_artablazat\_VE2627.xlsx” fájlban található értékelési elem azonos legyen.
   1. Összesített ajánlattevői nyilatkozat (1. sz. iratminta)
9. Az Összesített ajánlattevői nyilatkozat minden résznyilatkozatát (keretes részek szerint) meg kell tartani. Törölni csak az „adott esetben” résznyilatkozatot lehet, ha az nem mérvadó.
10. A „Nyilatkozat a Kbt. 66. § (2) bekezdése szerint”-i nyilatkozat résznél fel kell tűntetni Ajánlattevő verseny újranyitás keretében tett, szerződéses kötelezettséget képviselő ajánlati elemeit. Fix áras módszertan alkalmazása esetén az Éves Fix Egységár(ak)at valamint az értékelési összesen árat.
11. A változásbejegyzésre vonatkozó résznél egyértelműen meg kell jelölni (aláhúzással vagy törléssel), hogy az adott Ajánlattevő vonatkozásában van-e változásbejegyzés folyamatban vagy nincs.
12. Az üzleti titokra vonatkozó résznél egyértelműen meg kell jelölni (aláhúzással vagy törléssel) hogy az ajánlat tartalmaz-e üzleti titkot. Amennyiben igen, akkor az ennek indoklásáról szóló nyilatkozat részt is ki kell tölteni. Az üzleti titokkal kapcsolatos további információkat a KD I Fejezet 5.5 pontja tartalmazza.
13. Amennyiben az ajánlat tartalmaz idegen nyelvű dokumentumokat, akkor annak felelős fordításáról szóló nyilatkozat részt is meg kell tartani. A felelős fordítással kapcsolatos további információkat a KD I Fejezet 5.6 pontja tartalmazza.
14. Az Összesített ajánlattevői nyilatkozatot cégszerű hagyományos vagy elektronikus aláírással kell ellátni.
15. Az Összesített ajánlattevői nyilatkozatot „AJ\_nyil\_cegnev.pdf” fájlnévvel, PDF formátumban kell az ajánlati zip fájlba csomagolni és e zip fájl részeként a KK Portál megfelelő funkciójával feltölteni. A „cegnev” rész az Ajánlattevő rövid cégnevére cserélendő.
    1. Aláírási címpéldány, aláírás minta, adott esetben meghatalmazás (2. sz. iratminta)
16. Az aláírási jogosultság ellenőrzése érdekében az ajánlatban található nyilatkozatot, dokumentumot aláíró cégjegyzésre jogosult képviselő aláírási címpéldányát vagy a cégnyilvánosságról, a bírósági cégeljárásról és a végelszámolásról szóló 2006. évi V. törvény 9. § (1) bekezdése szerinti aláírás mintájának egyszerű másolatát az ajánlatba kell csatolni. Felhívjuk a figyelmet, hogy ügyvéd által készített aláírás minta csak abban az esetben fogadható el, ha az cégbejegyzés/módosítás keretében a bejegyzést/módosítást végző ügyvéd készítette.
17. Amennyiben az ajánlatban szereplő bármely iratot nem a cégjegyzésre jogosult(ak) írt(ák) alá, abban az esetben a cégjegyzésre jogosult által aláírt meghatalmazást is csatolni kell (2. sz. iratminta). A meghatalmazásnak tartalmaznia kell a meghatalmazott aláírását is, és amennyiben különböző, a szignó-mintáját is. A meghatalmazást két tanúnak is alá kell írnia.
18. Amennyiben elektronikus aláírást kívánnak alkalmazni, annak lehetőségéről, illetve az aláírási címpéldány/aláírás minta/meghatalmazás vonatkozásairól a KD I. fejezet 3.6 illetve 3.7 pontjaiban találnak információt.
19. Az aláírási címpéldányokat/mintákat „AC\_cegnev monogram.pdf” fájlnévvel, a meghatalmazásokat „MH\_cegnev monogram.pdf” fájnévvel, PDF formátumban kell az ajánlati zip fájlba csomagolni és e zip fájl részeként a KK Portál megfelelő funkciójával feltölteni. A „cegnev” rész az ajánlattevő rövid cégnevére, a „monogram” rész az aláíró nevének kezdőbetűire cserélendő.
    1. Az üzleti titok kezelése:

Az üzleti titok vonatkozásában a Kbt. 44. §-ában foglaltak az irányadók.

Üzleti titok az üzleti titok védelméről szóló 2018. évi LIV. törvény 1. § (1) bekezdésben meghatározott fogalom.

A gazdasági szereplő az ajánlatban, hiánypótlásban vagy felvilágosításban, valamint a Kbt. 72. § szerinti indokolásban elkülönített módon elhelyezett üzleti titkot (ideértve a védett ismeretet is) tartalmazó iratok nyilvánosságra hozatalát megtilthatja.

Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

A Kbt. 44. § (2) bekezdése alapján a gazdasági szereplő nem nyilváníthatja üzleti titoknak különösen:

*a)* azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

*b)* az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

*c)* az ajánlattevő által az alkalmasság igazolása körében bemutatott

*ca)* korábban teljesített közbeszerzési szerződések, illetve a Kbt. szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

*cb)* gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

*d)* az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak,

*e)* ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak.

A Kbt. 44. § (3) bekezdés alapján a gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a 76. § szerinti értékelési szempont alapján értékelésre kerül, de az ezek alapjául szolgáló - a (2) bekezdés hatálya alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

Az üzleti titoknak minősülő dokumentumokat, nyilatkozatokat a többi fájltól elkülönítetten, egy külön zip fájlba kell csomagolni. A zip fájl neve „uzleti\_titok\_cegnev.zip” legyen. Ezt a zip fájlt kell az ajánlati zip fájlba csomagolni és az ajánlati zip fájl részeként a KK Portál megfelelő funkciójával feltölteni. A „cegnev” rész az Ajánlattevő rövid cégnevére cserélendő.

* 1. Dokumentumok, nyilatkozatok felelős fordítása:

A felelős fordítás alatt ajánlatkérő azt érti, hogy az adott dokumentum fordítását ajánlattevő végzi el és ennek hitelességéért és tartalmáért Ajánlattevő felel. Amennyiben az ajánlat részeként idegen nyelvű irat kerül benyújtásra, az ajánlattevő cégszerű képviseletére jogosult személy(ek)nek az Összevont ajánlattevői nyilatkozatban nyilatkoznia kell, hogy az ajánlathoz csatolt fordítás tartalmilag mindenben megegyezik az idegen nyelvű szöveggel. Nem jelenti a magyar nyelvű ajánlattétel sérelmét, ha szakmai szempontból indokoltan idegen nyelvű - nemzetközileg is elfogadott - meghatározások szerepelnek az ajánlatban (pl. cégnevek, márkanevek, terméknevek, mértékegységek, stb.). Egy idegen nyelvű dokumentum felelős fordításánál figyeljenek arra, hogy az eredeti és a fordított dokumentum képe/struktúrája hasonló legyen, hogy egyértelmű legyen, hogy melyik fordítási rész melyik eredetinek felel meg. A fordításokat az eredeti dokumentummal megegyező fájlnévvel és „\_HU” utótaggal lássák el.

1. Adatkezelési tájékoztató

**Személyes adatok közbeszerzési eljárással összefüggésben történő kezeléséről**

A Jánoshalma Városi Önkormányzat az általa indított közbeszerzési eljárással összefüggésben a közbeszerzési eljárásban ajánlattevőként, az ajánlattevő kapcsolattartójaként, alkalmazottjaként, illetve egyéb közreműködőként részt vevő természetes személyek (a továbbiakban együttesen: Érintettek) bármely módon megadott személyes adatait, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 Európai Parlamenti és Tanácsi rendelet (a továbbiakban: GDPR) 6. cikke (1) bekezdésének e) pontja alapján arra tekintettel kezeli, hogy az adatkezelés közérdekű, mivel az a Jánoshalma Városi Önkormányzat közfeladatainak ellátása érdekében szükséges.

A Jánoshalma Városi Önkormányzat az Érintettek tájékoztatására vonatkozó, a GDPR-ban foglalt kötelezettségének átlátható formában és közérthető módon, az adatkezelés lényeges körülményeit magában foglaló Adatkezelési tájékoztató saját ([www.janoshalma.hu](http://www.janoshalma.hu)) történő közzétételével tesz eleget.

Az adatkezelési tájékoztató az alábbi linken elérhető:

<https://janoshalma.hu/media/attachments/2023/03/31/adatvedelmi-szabalyzat-Uj.pdf>

1. **IRATMINTÁK**

**1. sz. iratminta**

**ÖSSZESÍTETT AJÁNLATTEVŐI NYILATKOZAT**

**Tisztelt Ajánlatkérő!**

Alulírott …………………..… (név, beosztás), mint a(z) ………………….. (cégnév, székhely) cégjegyzésre jogosult képviselő ezúton nyilatkozom, hogy **Jánoshalma Városi Önkormányzat** (6440 Jánoshalma, Béke tér 1.), mint Ajánlatkérő által indított, a „**Villamos energia beszerzése a 2026-os energia évre**” tárgyú beszerzésére (a KEF által *„Villamos energia központosított beszerzése 2026/27”* tárgyban lefolytatott központosított közbeszerzési eljárás eredményeképpen kötött *KM01VE2627* azonosítószámúkeretmegállapodás 2. részének, a Kbt. 105. § (2) bekezdése c) pontja szerint verseny újranyitása) ezúttal ajánlatot teszünk, és a következőkről nyilatkozom:

**Nyilatkozat a Kbt. 66. § (2) bekezdése szerint**

* **a közbeszerzési dokumentumokban foglalt feltételeket** - az ajánlattételi felhívást, a műszaki leírást, valamint a közbeszerzési dokumentumok mellékletét képező szerződéstervezetet - átvizsgáltuk, megértettük, az abban foglaltakat teljes egészében **elfogadjuk és ránk nézve kötelezőnek fogadjuk el**
* **kötelezettséget vállalunk arra, hogy nyertességünk esetén** az ajánlattételi felhívásban, a közbeszerzési dokumentumokban és a rendelkezésre bocsátott egyedi szerződésben foglaltak szerint **Ajánlatkérőkkel szerződést kötünk,** és szerződéses kötelezettségeinket **maradéktalanul teljesítjük.**
* Ajánlatunkban szerződéses kötelezettséget képviselő értékelési eleme(i):

Verseny újranyitás keretében megajánlott:

* villamos energia Éves Fix Egységár a 2026-os évre vonatkozóan: …… Ft/kWh
* villamos energia össz költség (értékelési összesen ár) ………………… Ft

(az „ajanlati\_artablazat\_VE2627.xlsx”-ben feltűntetett mennyiség(ek) alapján)

**Kijelentjük továbbá, hogy**

* az általunk benyújtott, az ajánlat részét képező valamennyi dokumentum tartalma megfelel a valóságnak, azok tartalmáért felelősséget vállalunk,
* a megajánlott termék megfelel a keretmegállapodásban meghatározott követelményeknek,
* elfogadjuk, hogy amennyiben olyan kitételt tettünk ajánlatunkban, mely ellentétes a Kbt., az ajánlattételi felhívás, a közbeszerzési dokumentumok, illetve a keretmegállapodás rendelkezéseivel, abban az esetben ajánlatunk érvénytelen,
* tudomásul vesszük, hogy az egyedi szerződés által nem érintett feltételek tekintetében a KM01VE2627 számú keretmegállapodás rendelkezései az irányadóak a szerződés teljesítése során,
* ajánlatunk az ajánlattételi határidő lejártát követően 30 napig érvényes,
* tudomásul vesszük, hogy a Kbt. 131.§ (5) bekezdése alapján a nyertes ajánlattevő és a nyertes ajánlatot követő legkedvezőbb ajánlattevő esetében - amennyiben ilyen megjelölésre kerül - az ajánlati kötöttség az összegezés megküldése napjától további 30 nappal meghosszabbodik,

**Nyilatkozat a kizáró okokkal és az átláthatósággal kapcsolatban**

Nyilatkozom, hogy az eljárás első része szerint értékelt érvényes ajánlatunk megtételétől a jelen ajánlat megtételéig terjedő időszakban, illetve jelen eljárás során semmilyen olyan körülmény nem állt be, mely az Ajánlattevőnek a közbeszerzési eljárásból a Kbt. szerinti kizárását eredményezheti.

Nyilatkozom, hogy Ajánlattevő, alvállalkozói illetőleg a keretmegállapodásos eljárás első részében az ajánlattevő által az alkalmasság igazolására bevont egyéb szervezetek továbbra sem tartoznak a keretmegállapodásos eljárás első részében előírt kizáró okok hatálya alá.

Tudomásul veszem, hogy nyertességünk esetén az alvállalkozók tekintetében az aláírt egyedi szerződés vonatkozásában a Keretmegállapodás VIII. fejezete az irányadó.

Nyilatkozom, hogy a nemzeti vagyonról szóló 2011. évi CXCVI. törvény 3. § (1) bekezdés \_\_\_. pontja[[1]](#footnote-1) szerint Ajánlattevő átlátható szervezetnek minősül, továbbá elfogadom, hogy a nyilatkozatban foglaltak változásáról köteles vagyok Ajánlatkérőt/Lebonyolítót haladéktalanul írásban értesíteni, valamint tudomásul veszem, hogy a valótlan tartalmú nyilatkozat alapján létrejött szerződést Ajánlatkérő jogosult felmondani vagy attól elállni.

**Nyilatkozat az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet 5k. cikk (1) bekezdése szerinti tilalommal kapcsolatban**

1. Az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet (a továbbiakban: rendelet) 5k. cikk (1) bekezdés a)-c) pontjában előírtakra figyelemmel Ajánlattevő nem:
2. orosz állampolgár, vagy oroszországi lakóhelyű/székhelyű természetes vagy jogi személy, szervezet vagy szerv;
3. olyan jogi személy, szervezet vagy szerv, amely tulajdonosi jogainak több mint 50 %- ával közvetlenül vagy közvetve az a) pontban említett valamely szervezet rendelkezik; vagy
4. olyan természetes vagy jogi személy, szervezet vagy szerv, amely az a) vagy b) pontban említett valamely szervezet nevében vagy irányítása szerint jár el.
5. A rendelet 5k. cikk (1) bekezdés a)-c) pontjában előírtakra figyelemmel az ajánlatban a szerződés értékének 10 %-át meghaladó bármely alvállalkozóként, szállítóként, kapacitást biztosító szervezetként megjelölt szervezet nem:
6. orosz állampolgár, vagy oroszországi lakóhelyű/székhelyű természetes vagy jogi személy, szervezet vagy szerv;
7. olyan jogi személy, szervezet vagy szerv, amely tulajdonosi jogainak több mint 50 %- ával közvetlenül vagy közvetve az a) pontban említett valamely szervezet rendelkezik; vagy
8. olyan természetes vagy jogi személy, szervezet vagy szerv, amely az a) vagy b) pontban említett valamely szervezet nevében vagy irányítása szerint jár el.
9. Ajánlattevőként nyilatkozom, hogy a szerződés teljesítése során nem veszek igénybe olyan, a szerződéses érték 10 %-át meghaladó, alvállalkozóként, szállítóként, kapacitást biztosító szervezetként megjelölt szervezetet, mely vonatkozásában a rendelet 5k. cikk (1) bekezdés a)-c) pontjában előírt feltételek valamelyike teljesül.

**Nyilatkozat az el nem bírált cégadatokkal kapcsolatos változásbejegyzésről**

Az el nem bírált, cégadatokkal kapcsolatos változásbejegyzési kérelmekről nyilatkozom, hogy Ajánlattevő tekintetében:

* nincs folyamatban.
* folyamatban van.[[2]](#footnote-2)

Továbbá nyilatkozom, hogy amennyiben bármely változatbejegyzés van folyamatban, a benyújtott változásbejegyzési kérelem eredeti elektronikus dokumentumát és beérkezésről szóló igazolást elektronikus formában az ajánlathoz csatolom.

**Nyilatkozat az üzleti titoknak minősülő iratokról**

Nyilatkozom, hogy az ajánlatunk a Kbt. 44. § szerint elkülönített módon elhelyezett üzleti titoknak minősülőiratokat

* nem tartalmaz
* tartalmaz.[[3]](#footnote-3)

**Indokolás üzleti titokkal kapcsolatban**[[4]](#footnote-4)

(adott esetben)

Az ajánlatunkban szerepeltetett üzleti titkot tartalmazó dokumentum(ok) az alábbi részletes indokok alapján kerültek üzleti titokká nyilvánításra:

|  |  |  |
| --- | --- | --- |
| **Üzleti titkot tartalmazó dokumentum fájl megnevezése** | **A fájlon belül az oldalszám, vagy a nyilatkozat nevének megadása** | **A dokumentum üzleti titokká nyilvánításának részletes indoka [[5]](#footnote-5)** |
|  |  |  |
|  |  |  |
|  |  |  |
|  |  |  |

Nyilatkozom, hogy az ajánlat fenti részeinek üzleti titokká minősítésével kapcsolatosan áttanulmányoztam a Kbt. 44. §-át. Az abban foglaltakat tudomásul vettem és megértettem.

**Nyilatkozat a felelős fordításról**

(adott esetben)

Nyilatkozom, hogy az ajánlat részeként becsatolásra került idegen nyelvű dokumentumok felelős fordításai teljes körűek, továbbá mindenben megegyeznek és megfelelnek az eredeti nyelvű iratokban foglaltakkal.

**Nyilatkozat alvállalkozókról (Kbt. 66. § (6) bek. szerint)**

Nyilatkozom, hogy a közbeszerzési eljárás alapján kötendő szerződés teljesítéséhez az ajánlattevő alvállalkozót kíván igénybe venni: Igen/Nem[[6]](#footnote-6)

Igen válasz esetén:

* A közbeszerzésnek azon része (tevékenység), amelynek teljesítéséhez az ajánlattevő alvállalkozót kíván igénybe venni: …………………
* Az ezen részek tekintetében igénybe venni kívánt és az ajánlat benyújtásakor már ismert alvállalkozók neve/cégneve, lakcíme/székhelye, adóazonosító jele/adószáma: ………………….
* Az ajánlattevői teljesítésen belül az alvállalkozói teljesítés tervezett százalékos aránya: ………….

Kelt: ………………… 2025. év …………… hó ……….. nap

|  |
| --- |
| ……………………………… |

(cégjegyzésre jogosult vagy szabályszerűen meghatalmazott képviselő aláírása)

2. számú iratminta

**MEGHATALMAZÁS**

(*adott esetben*)

Alulírott/alulírottak, mint a ……………………………………………… (cég neve) (székhelye: …………………………………………) ajánlattevő, cégjegyzésre jogosult képviselője/képviselői meghatalmazom/meghatalmazzuk az alábbi személy(eke)t

|  |  |  |  |  |
| --- | --- | --- | --- | --- |
| **Név** | **Lakcím** | **Beosztás** | **Elektronikus aláírás tanúsítvány sorozatszáma** | **Elektronikus aláírás tanúsítvány érvényesség kezdete és vége** |
|  |  |  |  |  |
|  |  |  |  |  |

hogy **Jánoshalma Városi Önkormányzat** (6440 Jánoshalma, Béke tér 1.), mint Ajánlatkérő a KEF által *„Villamos energia központosított beszerzése 2026/27”* tárgyban lefolytatott központosított közbeszerzési eljárás eredményeképpen kötött *KM01VE2627* azonosítószámúkeretmegállapodás alapján a **„Villamos energia beszerzése a 2026-os energia évre”** tárgyú tárgyában kiírt közbeszerzési eljárással kapcsolatban nevünkben eljárjon (nyilatkozatot tegyen, dokumentumot aláírjon).

A jelen meghatalmazás a fent meghatározott közbeszerzés eredményeként létrejövő egyedi szerződéskötés dátumáig marad érvényben.

Kelt: ………………… 2025. év …………… hó ……….. nap

………………………………… …..………………………………..

meghatalmazott(ak) aláírása meghatalmazó(k) cégszerű aláírása

Előttünk mint tanúk előtt**:**

1. Név: …………………………….. 2. Név: ………………………..

Lakcím:………………………….. Lakcím: …………………….

Sz.ig.sz. ………………………….. Sz.ig.sz.:………………………

Aláírás: ………………………….. Aláírás: ……………………..

1. **SZERZŐDÉSTERVEZET**

Az egyedi szerződés tervezete külön fájlban kerül csatolásra.

1. **KERETMEGÁLLAPODÁS TELJESÜLÉSI IGAZOLÁS**
2. **MŰSZAKI LEÍRÁS**

A „***Villamos energia központosított beszerzése – 2026/27”*** tárgyú, KM01VE2627 azonosító számú keretmeállapodás 1. sz melléklete, valamint KD részeként rendelkezésre bocsátott **„ajánlati\_artabla\_VE2627.xlsx”** fájlban található adatok szerint.

1. **3. §** (1) E törvény alkalmazásában 1. *átlátható szervezet:*

   *a)* az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

   *b)* az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

   *ba)* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

   *bb)* az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

   *bc)* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

   *bd)* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a *ba), bb)* és *bc)* alpont szerinti feltételek fennállnak;

   *c)* az a civil szervezet és a vízitársulat, amely megfelel a következő feltételeknek:

   *ca)* vezető tisztségviselői megismerhetők,

   *cb)* a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

   *cc)* székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van; [↑](#footnote-ref-1)
2. A megfelelő szöveget kell meghagyni [↑](#footnote-ref-2)
3. A megfelelő szöveget kell meghagyni! [↑](#footnote-ref-3)
4. Csak abban az esetben kell kitölteni, ha az ajánlat üzleti titkot tartalmaz. [↑](#footnote-ref-4)
5. Az indokolást a Kbt. 44. §-ában foglaltakra tekintettel kell megadni. [↑](#footnote-ref-5)
6. A megfelelő válasz aláhúzandó [↑](#footnote-ref-6)